கேள்வி: கொங்கணி விக்கிப்பீடியா குறித்து விரிவாக சொல்லுங்கள்.
பதில்: கொங்கணி விக்கிப்பீடியா|logo=File:Wikipedia-logo-v2-gom.svg|screenshot=|collapsible=|caption=|url=|commercial=இல்லை|type=இணைய கலைக்களஞ்சியம்|language=கொங்கணி|registration=விருப்பத்தேர்வு|content_license= (most text also dual-licensed under GFDL)Media licensing varies|owner=விக்கிமீடியா நிறுவனம்|num_users=|launch_date=ஜூலை 2015|author=}}கொங்கணி விக்கிப்பீடியா (Konkani Wikipedia) என்பது விக்கிப்பீடியாவின் கொங்கணி மொழிப் பதிப்பாகும். இது விக்கிப்பீடியா அமைப்பால் ஜூலை 2015இல் தோற்றுவிக்கப்பட்டது. 2006 முதல் எடுக்கப்பட்ட முயற்சிகள் 2015இல் நிறைவுக்கு வந்தது. தற்பொழுது இந்த திட்டத்தில் சுமார் 4000 கட்டுரைகள் உள்ளன.
கேள்வி: கொங்கணி விக்கிப்பீடியா - வரலாறு பற்றி விளக்கவும்.
பதில்: கொங்கணி விக்கிப்பீடியா 2006 தொடங்கப்பட்டு ஜூலை 2015இல் பயன்பாட்டிற்கு வந்தது. முன்னதாக செப்டம்பர் 2013இல், ''கொங்கணி விசுவகோஷ்'' (கலைக்களஞ்சியம்) 4 தொகுதிகள் மறு உரிமத்தில் படைப்பாக்கப் பொதுமங்களின் உரிமங்கள் வெளியிடப்பட்டன. இந்த கலைக்களஞ்சியங்களின் தகவல்கள் கொங்கணி விக்கிப்பீடியாவில் கட்டுரைகளை எழுதப் பயன்படுத்தப்பட்டன. இதே ஆண்டில் கோவா பல்கலைக்கழகம் விக்கிப்பீடியா தொடர்பான பயிற்சிப் பட்டறை ஏற்பாடு செய்யப்பட்டது. ஏப்ரல் 2014இல், விக்கிப்பீடியாவைத் திருத்துவதற்கான இரண்டு அறிமுக அமர்வுகள் கோவாவில் உள்ள ரோஷ்னி நிலைய சமூகப் பள்ளியில் நடத்தப்பட்டன. ஜூலை 2015இல், விக்கிப்பீடியா 9 ஆண்டுகள் வளர்ச்சிப்பாதையில் கடந்தபின் நேரலைக்கு வந்தது. 2015-இல் விக்கிப்பீடியாவின் அலுவல் ரீதியான தொடக்கத்தின் போது 2500 கட்டுரைகள் இருந்தன. இந்த திட்டத்திற்குக் கோவா பல்கலைக்கழகம் மற்றும் நிர்மலா கல்வி நிறுவனம் ஆதரவு அளித்தன. கோவா பல்கலைக்கழகம் பேராசிரியரும் கொங்கணி துறைத் தலைவருமான மறைந்த மாதவி சர்தேசாய் இந்தத் திட்டத்தைத் தொடங்க முக்கியப் பங்கு வகித்தார். கோவா பல்கலைக்கழகத்தின் கொங்கணி துறையின் தற்போதைய துறைத் தலைவர் பிரகாஷ் பரிங்கர் அப்போது கூறியதாவது: கோவா தொடர்பான பல்வேறு பாடங்களில் கட்டுரைகளை எழுதுவதற்கும் அவற்றை விக்கிப்பீடியாவில் பதிவேற்றுவதற்கும் எங்கள் மாணவர்களுக்கும் எழுத்தாளர்களுக்கும் திட்டங்களை வழங்குவோம். உள்ளூர் உணவு, அதன் கலாச்சாரம், பாரம்பரியம், சுற்றுலா இடங்கள் மற்றும் பலவற்றின் தகவல்கள் இதில் அடங்கும்.ஜனவரி 2016இல், கோவாவின் கிருஷ்ணதாஸ் ஷாமா மத்திய நூலகத்தில் ஒரு நாள் திருத்தம் ஏற்பாடு செய்யப்பட்டது. இணையம் மற்றும் சமூகத்துக்கான மையம் (இந்தியா) பிரதிநிதி ரஹ்மனுதீன் ஷேக் பங்கேற்பாளர்களுக்கு விக்கிப்பீடியா தொகுத்தமைத்தல் மற்றும் கொள்கைகள் குறித்து பயிற்சி அளித்தார். இந்த ஒரு நாள் நிகழ்வின் போது கிட்டத்தட்ட 100 கட்டுரைகள் உருவாக்கப்பட்டுள்ளன இதைத் தொடர்ந்து, கோவாவில் கோவா பயனர் குழுவினரை விக்கிப்பீடியர்களின் ஒரே குடையின் கீழ் கொண்டுவர முயற்சிகள் மேற்கொள்ளப்பட்டுள்ளன. இது மொழியைப் பொருட்படுத்தாமல் கோவாவை மையமாகக் கொண்டதாக இருந்தாலும் கொங்கணி விக்கிப்பீடியாவிலும் கவனம் செலுத்தும் திறனையும் கொண்டுள்ளது.